Arpa de Marazzoli

Tan vau díser que's tracta d'ua de la purmèras arpas cromaticas capablas d'interpretar totas las tonalitats, per'mor d'ostentar tres rengadas de còrdas : duas exteriorias identicas, a dreta e a esquerra (entà que siin autan accessiblas entà ambs mans), correspondent a las nòtas de la gama de Do Major (equivalentas de la tòcas blancas deu clavier deu piano) e ua au dehens, entà los miei tòns intermediaris (equivalentas a las tòcas negras). 

Que ho comandada per la familha papau Barberini, qui e'n ostenta l'escut de tres abelhas juson, que ho auhèrta a l'arpista e compositor d'Antonio Barberini : Marco Marazzoli, qui, en reconeishement de l'empara constatnta qu'equeth e 'u provesí, la tornè au son mèste en eretatge a la soa mort. Qu'ei atau quin, enqüèra au día de uei, e demòra tostemps hens lo Palazzo Barberini a Roma. 

Lo pintre Giovanni Lanfranco que la representè dens lo son tablèu Allegoria della Musica o Venus jogant l'arpa, hèit justament entà Marazzoli e qui tanben ondra lo medish Palais deus Barberini.

Categoria:Arpa famosa